CELEX: 32016D1916
Language: et
Date: 2016-10-27 00:00:00
Title: Komisjoni rakendusotsus (EL) 2016/1916, 27. oktoober 2016, millega muudetakse rakendusotsust 2014/99/EL, milles sätestatakse nende piirkondade loetelu, mis on kõlblikud abi saamiseks Euroopa Regionaalarengu Fondist ja Euroopa Sotsiaalfondist, ning nende liikmesriikide loetelu, mis on kõlblikud abi saamiseks Ühtekuuluvusfondist ajavahemikul 2014–2020 (teatavaks tehtud numbri C(2016) 6820 all)

1.11.2016   
            
            
               ET
            
            
               Euroopa Liidu Teataja
            
            
               L 296/15
            
         KOMISJONI RAKENDUSOTSUS (EL) 2016/1916,
   27. oktoober 2016,
   millega muudetakse rakendusotsust 2014/99/EL, milles sätestatakse nende piirkondade loetelu, mis on kõlblikud abi saamiseks Euroopa Regionaalarengu Fondist ja Euroopa Sotsiaalfondist, ning nende liikmesriikide loetelu, mis on kõlblikud abi saamiseks Ühtekuuluvusfondist ajavahemikul 2014–2020
   
      
         (teatavaks tehtud numbri C(2016) 6820 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ning Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eriti selle artikli 90 lõiget 5,
   ning arvestades järgmist:
   
               (1)
            
            
               Määruse (EL) nr 1303/2013 artikli 90 lõike 5 kohaselt vaatab komisjon 2016. aastal läbi liikmesriikide vastavuse Ühtekuuluvusfondist toetuse saamise tingimustele, lähtudes 27-liikmelises ELis aastatel 2012–2014 saadud kogurahvatulu andmetest.
            
         
               (2)
            
            
               Vastavalt 2012.–2014. aasta kogurahvatulu arvandmetele elaniku kohta jääb Küprose näitaja alla 90 % EL 27 keskmisest kogurahvatulust. Seetõttu peaks Küpros uuesti saama toetust Ühtekuuluvusfondist ja ta ei peaks alates 1. jaanuarist 2017 enam saama Ühtekuuluvusfondist üleminekuperioodi eritoetust.
            
         
               (3)
            
            
               Seega tuleks kohandada Ühtekuuluvusfondist toetuse saamiseks kõlblike liikmesriikide loetelu ja Ühtekuuluvusfondist üleminekuperioodil eritoetuse saamiseks kõlblike liikmesriikide loetelu.
            
         
               (4)
            
            
               Seepärast tuleks komisjoni rakendusotsust 2014/99/EL (2) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2014/99/EL muudetakse järgmiselt:
   
               1)
            
            
               IV lisa asendatakse käesoleva otsuse lisas esitatud tekstiga;
            
         
               2)
            
            
               artikkel 5 ja V lisa jäetakse välja.
            
         Artikkel 2
   Käesolevat otsust kohaldatakse alates 1. jaanuarist 2017.
   Artikkel 3
   Käesolev otsus on adresseeritud liikmesriikidele.
   
      Brüssel, 27. oktoober 2016
      
         
            Komisjoni nimel
         
         
            komisjoni liige
         
         Corina CREȚU
      
   
   
      (1)  ELT L 347, 20.12.2013, lk 320.
   
      (2)  Komisjoni 18. veebruari 2014. aasta rakendusotsus 2014/99/EL, milles sätestatakse loetelu piirkondadest, mis on kõlblikud abi saamiseks Euroopa Regionaalarengu Fondist ja Euroopa Sotsiaalfondist, ning liikmesriikidest, mis on kõlblikud abi saamiseks Ühtekuuluvusfondist ajavahemikul 2014–2020 (ELT L 50, 20.2.2014, lk 22).
   
      LISA
      
         
            „IV LISA
            Nende liikmesriikide loetelu, kellel on artikli 4 kohaselt õigus saada Ühtekuuluvusfondist toetust alates 1. jaanuarist 2017:
            
                         
                     
                     
                        Bulgaaria
                     
                  
                         
                     
                     
                        Tšehhi Vabariik
                     
                  
                         
                     
                     
                        Küpros
                     
                  
                         
                     
                     
                        Eesti
                     
                  
                         
                     
                     
                        Kreeka
                     
                  
                         
                     
                     
                        Horvaatia
                     
                  
                         
                     
                     
                        Läti
                     
                  
                         
                     
                     
                        Leedu
                     
                  
                         
                     
                     
                        Ungari
                     
                  
                         
                     
                     
                        Malta
                     
                  
                         
                     
                     
                        Poola
                     
                  
                         
                     
                     
                        Portugal
                     
                  
                         
                     
                     
                        Rumeenia
                     
                  
                         
                     
                     
                        Sloveenia
                     
                  
                         
                     
                     
                        Slovaki Vabariik“